Leónides I - Uiquipedia

# Leónides I

### De Uiquipedia

Estatua de Leónides I.)

Leónides I (Griegu: Λεωνίδας) foi el 17º rey axíada d'Esparta. Alcontró la muerte en 480 edC., demientres la Segunda Guerra Médica, na heroica Batalla de les Termópiles, torgando l'avanzada del exércitu Persa de Xerxes I.

Foi ún de los fíos del rei axíada Anaxandridas II d'Esparta. Sucedió nel tronu, dablemente en 489 o 488 edC. al so hermanastru Cleómenes I y casóse con Gorgos, la fía d'esti. Al tener dos hermanos mayores, Cleómenes y Doriéu, nun s'esperaba qu'aportare a reinar, pero Cleómenes morrió ensin descendencia masculina, lo mesmo que Doriéu en Sicilia, lluchando escontra los Cartagineses.

Nel añu 480 edC. los éforos d'Esparta unviaron a Leónides al frente de 300 hoplites y 5.000 alliados pa trancar el pasu del exércitu Persa de Xerxes I nel pasu de les Termópiles

Los 300 hoplites ensamaben la Seitera Rial, 100 homes por cada una de les tres tribus nes que taben separtaos los espartanos. Esti cuerpu taba ensamáu por ciudadanos d'Esparta que tovieran dalgún vástagu masculín, cola fin de que, en casu de morrer nel embate, nun desapaeciese la llinia de familia.

Leónides lluchó cincu díes escontra los perses, ensin ceder un rispiu del tarrén. El darreru día, pola mor de la traición de Efialtes de Tesalia, foi abatíu con una flecha na encerrona persa.

Magar que la llucha escontra los persas foi descomanada ya desproporcionada, Heródotu cunta que la tiesta de Leónides foi tayada por orden de Xerxes, y el so cuerpu crucificáu, a la escontra de la costume de la dómina, na que cuando un xefe del exércitu lluchaba con rixu y morría na amarraza, yera enterráu con honores de rei.

Retrieved from "http://ast.wikipedia.org../../../l/e/%C3%B3/Le%C3%B3nides_I_301d.html"

Categoría: Reis d'Esparta

##### Views

- Artículu
- Discusión
- Revisión actual

##### Buscar

##### Otres llingües

- العربية
- Български
- Brezhoneg
- Català
- Česky
- Dansk
- Deutsch
- Ελληνικά
- English
- Español
- Eesti
- فارسی
- Suomi
- Français
- Magyar
- Italiano
- 日本語
- 한국어
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Српски / Srpski
- Svenska
- Türkçe
- 古文 / 文言文